337 skvadron

miniatyr|Westland Lynx
miniatyr|de Havilland Vampire
337 skvadron er en helikopterskvadron i Luftforsvaret, underlagt 131 luftving. Skvadronen har base på Bardufoss flystasjon.

 Oppdrag 
337 skvadron har som oppdrag å støtte Kystvakten med deres oppdrag.

 Historie 
miniatyr|F-86K Sabre
Skvadronen ble opprettet på Gardermoen flystasjon i 1950, utstyrt med de Havilland Vampire. I 1953 ble skvadronen overført til Luftkommando Trøndelag og flyttet til Værnes flystasjon, der den allerede i 1954 ble nedlagt. 337 ble reaktivert på Gardermoen i september 1955. Siden nedleggelsen hadde personellet vært i opplæring for bruk av skvadronens nye fly, F-86 K. I 1963 ble skvadronen nedlagt igjen og innlemmet i 332 skvadron.

 Gjenopprettelse i 1980 
1. januar 1980 ble skvadronen gjenopprettet, nå som kystvaktskvadron. Forsvaret hadde gått til innkjøp av seks Westland Lynx-helikoptre til bruk fra Kystvaktens Nordkapp-fartøyer. Etter en lengre innkjøringsfase, ble skvadronen erklært operativ 1. mai 1983.

 Nye helikoptre 

Etter at Lynx-helikoptrene ble faset ut i 2014, ble NH90 anskaffet som etterfølger. På grunn av store problemer med innfasingen, ble det besluttet å heve kontrakten om innkjøp av helikoptrene i juni 2022.

Regjeringen besluttet 14. mars 2023 at Forsvaret skulle kjøpe inn 6 maritime MH-60R Seahawk helikoptere til Kystvakten for 12 milliarder kroner, som skal leveres i perioden 2026–2027. Skvadronen skulle i mellomtiden opprettholde sin maritime kompetanse, samt forberede seg på leveransen i 2025 ved å øve med det danske Flyvevåbnet, som har operert modellen siden 2017. 

I august 2023 ble skvadronen gjenopprettet i forbindelse med forberedelser til mottak av nye helikoptre.

 Referanser 

Kategori:Luftforsvarets skvadroner